Cuneiform Tablet Kt c/k 282 (AMMY 1989 49a)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-IŠTAR ù a-šùr-ma-lik iṣ-bu-tù-ni-a-tí-ma 44 ma-na KÙ.BABBAR ṣa-ru-pá-am ša DAM.GÀR-ru-tim ša šu-IŠTAR a-na a-šur-DU₁₀ ḫa-bu-lu-ma a-šur-ták-lá-ku DUMU am-ri-a e-pu-lu KÙ.BABBAR a-na bu-za-zu ni-ip-qí-id-ma a-na kà-ni-iš ú-ba-al-ma a-na ša ki-ma a-lá-ḫi-im a-šùr-DU₁₀ ù ra-bi₄-ṣí-im i-ša-qal eq-lam a-šu-mì šu-IŠTAR e-tí-iq a-šur-ma-lik GÍR ša da-šùr i-ta-ma-ma KÙ.BABBAR-áp DAM.GÀR-ru-tim pá-šu lá i-dí-nu-šu-ni ù KÙ.BABBAR ṣa-ru-pá-am i-lá-qé ṭup-pá-am ša 44 ma-na KÙ.BABBAR a-na bu-za-zu ú-šu-ru a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI šu-IŠTAR DUMU šu-a-a IGI ì-lí-e-mu-qí DUMU šu-a-nim IGI a-šur-DU₁₀ DUMU a-šur-na-da a-šur-ma-lik tap-pá-i-ni